Шиелі аудандық балалар әуез мектебі

Ашық сабақ

Тақырыбы: **Т.Момбеков «Салтанат»**

Мұғалімі: Ибадуллаева Фатима Өтепбергенқызы

Оқушысы: Мүтәліп Сабина

Сыныбы: 5

2020-2021 оқу жылы

Сабақтың тақырыбы «Салтанат» Т.Момбеков.

Сабақтың мақсаты: а) Пән бойынша нота сауаттылығын, музыкалық қабілетін дамыта отырып тәрбиелеу.

Ә)Сабақ мазмұнын жетідіру арқылы оқушының білім деңгейін көтеру, сабаққа белсенділігін арттыру.

Б) Жалпы қабілетін дамыту, музыка тыңдай білуге баулу.

Сабақтың көрнекілігі: музыкалық аспаптар, буклеттер, сотка, түрлі көрнекіліктер, кітаптар.

Сабақтың дамытушылығы: Оқушының ырғақты сезіну, есту арқылы тыңдай білу қабілетін, музыкалық білімін дамыту. Домбыра аспабында орындаушылық шеберлігін дамыту.

Сабақтың білімділігі: Оқушыны өнерге баулу, білімді адам болып қалыптасуына бағыт, бағдар беру.

Сабақтың барысы:

I.Ұйымдастыру кезеңі.

II.Үй тапсырмасын сұрау.

III.Жаңа сабақ «Салтанат» Т.Момбеков

IV.Үйге тапсырма

V.Қорытынды.

I.Ұйымдастыру кезеңі.

А) Оқушы назарын сабаққа аудару, оқу құралы домбыра аспабын әзірлеу, саздау.

Б)Оқушының дұрыс отыруын қадағалау.

II.Үй тапсырмасын сұрау.

А) Жаттығулар орындату.

Ә) Гамма D – dur pe мажор арпеджиосымен орындату.

Б)Құрманғазының күйі «Алатау» орындату, тексеру.

В)Қазанғаптың күйі «Боз жорғаның богелек қағуы»

Г)Н.Тілендиев «Көңілді бикеш» өңдеген Қошқарбек Тасбергенов

Д) В.А. Моцарт «Турецский марш» орындату, тексеру.

III.Жаңа сабақ

А)Т.Момбеков «Салтанат» шығарма авторына тоқталып өту.

Ә) шертпе күй туралы не білесің?

Б) Күйдің мазмұнына тоқталып өту.

В) Күйдің нюансымен жұмыс.

Т.Момбеков күйші 1918 жылы Созақ ауданы Сызған ауылында дүниеге келген. ҚазКСР – нің еңбек сіңірген мәдениет қызметкері. Екінші дүние жүзілік соғысқа қатысқан. 1943 жылдан мәдениет саласында қызмет еткен. Алғашқы ұстазы – өз атасы Бапыш Қожамжаров. Кейін күйші Сүгір Әлиевтен тәлім алады. Т.Момбеков тартатын күйлердің дені Орталық Қазақстан, Оңтүстік Қазақстан өлкесіне кең тараған шертпе күйлер. Ол Сүгірден үйренген «Телқоңыр», «Боз інгеннің бүлкілі», «Бес жорға», «Шалқыма», «Жолаушының жолды қоңыры» секілді күйлерін орындады. Т.Момбековтың «Қосбасар», «Мешін», «Салтанат», «Қат-қабат», «Мың жылқы», «Ел жаңа», «Асу», «Анама», «Қоштасу», Қаратаудың шертпесі» т.б. күйлері грамплпстинкаға түсірілді. Қаратау баурайында дүниеге келген күйшіге киелі өнердің бастауы арғы аталарынан дарыған.

Шертпе күй туралы не білесің?

Төкпе күйлерге қарағанда, шертпе күйлерде негізінен жалғыз дауыстылық басым болып, күй тақырыбы әр ішекте кезектесе жүреді.Орындаушылық ерекшеліктеріне байланысты оң қолдың сұқ саусағымен қатар саусақтар басын біріктіріп, топтастыра қағу немесе осы саусақтарды бірінен кейін бірін тізбектей шерте қағу әдістері жиі кездеседі.

Сол қолда 1,2,3- саусақтар жиі қолданылады, 3,4- саусақтарымен ішекті бір мезгілде қатар басу көп кездеседі. Бас бармақ сирек кездеседі.Т.Момбеков «Салтанат» күйі жайлы. Күйші асыл жары Пернеш қайтыс болып, бес қыз бір ұлмен артында қалады, бұл қаза қатты батқан күйші, осы жылы жан күйзелісіне толы төрт күйді, бірінен соң бірін шығарады.

«Бір күні жұмыстан үйге келсем, Қайратым төрт жасар Салтанатты жылатып қойыпты.Сондағы Салтанатым біраз жыл өтседе, шешесін ұмытпай: «Апама айтам»,- деп жылады. Күйшінің жанын тебіренткен осы оқиғаға байланысты «Салтанат» күйі дүниеге келді.

Күйдің нюнасына тоқталып, динамикалық белгілеріне назар аудару.Нотаға қарап отырып орындату. Күйде қандай өлшемдер кездеседі? Анықтап алу. Өлшемі үнемі ауысып отырады:;;;;;;;;;

Қандай кілттік белгілер кездеседі? Си ь бемоль . күй соль минор тональносінде жазылған. Қандай динамикалық белгіде басталады?

Mp, p, mf, Күй үш бөлімнен тұрады. Күйдің әені негізгі буында басталып, әрі қарай кіші жане үлкен сағададами түсіп, негізгі буында аяқталады.

Енді күйді интернеттен алынған запистен тыңдап көреміз.

IV. Үйге тапсырма

Үйренген күйді аяғына дейін жаттап келу.Форшлаг алуға жаттығу.

V.Бағалау.

Оқушының сабақтағы белсенділігі, дайындығына қарай бағалау.

VI. Қорытынды.

Біз сабақ барысында жаттығулар, гамма, арпеджиолар орындадық, күйлер, әр түрлі шығармалар орындадық, осының барлығы оқушының орындаушылық шеберлігін қалыптастыру, дамыту үшін маңызы зор. Шебер орындаушылардың запистерін тыңдатудың да маңызы зор, оқушы музыка тыңдап дағдыланумен қатар, музыкалық қабілеті дами түседі.

VII.Үйге тапсырма.

Қолданылған әдебиеттер.

1. «Домбыра үйрену мектебі» а:Жайымов. С.Бүркітов. Б.Ысқақов.
2. «Құрманғазы» А.Жұбанов.
3. «Домбыраға аралған гаммалар мен арпеджиолар» жинағы.
4. «Домбыраға арналған хрестоматия»
5. «Жақсыдан шарапат» Қ. Тасбергенов.